怨思
作者：东方朔
朝代：战国
主题：楚辞
篇章：七谏

paragraphs: 贤士穷而隐处兮，廉方正而不容。
子胥谏而靡躯兮，比干忠而剖心。
子推自割而飤君兮，德日忘而怨深。
行明白而曰黑兮，荆棘聚而成林。
江离弃于穷巷兮，蒺藜蔓乎东厢。
贤者蔽而不见兮，谗谀进而相朋。
枭鸮并进而俱鸣兮，凤皇飞而高翔。
原壹往而径逝兮，道壅绝而不通。